**Zmluva o dielo**

číslo: ................/UNB/2020

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov

( ďalej len “zmluva o dielo“ ,alebo “zmluva“)

**I.**

**Zmluvné strany**

**Zhotoviteľ: Názov:**

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

Zapísaný v Obchodnom registri Okresného súdu ..........., Vložka č.: ............ , Oddiel: ......

(ďalej len „zhotoviteľ“)

**a**

**Objednávateľ UNIVERZITNÁ NEMOCNICA BRATISLAVA**

Sídlo Pažítková 4, 821 01 Bratislava

Zastúpená: MUDr. Renáta Vandriaková, MPH – riaditeľka UNB

IČO: 31 813 861

DIČ: 202 17 00 549

IČ DPH: SK 202 17 00 549

bankové spojenie: Štátna pokladnica

číslo účtu: IBAN SK58 8180 0000 0070 0027 9808

(ďalej len „objednávateľ“ alebo „UNB“ alebo ďalej spolu so zhotoviteľom len ,,zmluvné strany“)

**I.**

**Preambula**

1. Zmluvné strany uzatvárajú túto zmluvu s úspešným uchádzačom realizovaného verejného obstarávania postupom **podľa § 112 až 114 zákona č.** **343/2015 Z.z.** o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) za podmienok ďalej v zmluve dohodnutých.

**II.**

**Predmet zmluvy**

1. Predmetom tejto zmluvy je uskutočnenie stavebných prác za účelom zhotovenia diela s názvom „**Rekonštrukcia 6 ks nákladných výťahov v UNB Nemocnica Staré Mesto**“ (ďalej len „dielo“) vrátane poskytnutia súvisiacich služieb. Zhotoviteľ sa zaväzuje objednávateľom objednané dielo zhotoviť a odovzdať ho objednávateľovi v termíne stanovenom v tejto zmluve a objednávateľ sa zaväzuje riadne zhotovené dielo prevziať a zaplatiť zhotoviteľovi dohodnutú cenu za dielo.

#### Špecifikácia predmetu zmluvy:

#### komplexná rekonštrukcia existujúcich 6 ks nákladných výťahov v komplexe budov Univerzitnej nemocnice Bratislava - Nemocnica Staré Mesto (blok A1, A2, F, G, H a CH), ktorá zahŕňa demontáž pôvodných výťahov vrátane všetkých ich komponentov, odvoz a ekologickú likvidáciu demontovaných pôvodných výťahov vrátane všetkých ich komponentov, komplexnú dodávku a montáž nových výťahov do pôvodných výťahových šácht vrátane zhotovenia nových elektrorozvádzačov, novej elektroinštalácie, nového osvetlenia výťahových šácht a súvisiacich stavebných, montážnych, maliarskych a murárskych prác – (murárske opravy po výmene šachtových dverí, maľbu výťahovej šachty a pod.), to všetko podľa výkazu-výmer a projektovej dokumentácie, vypracovaných uchádzačom,

#### zabezpečenie vykonania úradných skúšok technickou inšpekciou, dodanie východiskovej revíznej správy a dokladov preukazujúcich schválenie používania výťahov, uvedenie výťahov do prevádzky, zaškolenie a poučenie obsluhy – dozorcu výťahu (min. troch osôb) na vyslobodzovanie uviaznutých osôb a odovzdanie výťahov do užívania,

#### výkon záručného servisu rekonštruovaných 6 ks výťahov,

#### výkon prevádzkového servisu rekonštruovaných 6 ks výťahov počas záručnej doby.

#### Prevádzkový servis za účelom zaistenia spoľahlivosti a bezpečnosti prevádzky servisovaných zariadení zahŕňa:

#### a) pravidelnú preventívnu údržbu vrátane mazania a čistenia. kontroly a odstraňovania bežných prevádzkových porúch, ktoré boli spôsobené v dôsledku riadneho používania zariadenia v súlade s pokynmi výrobcu a návodmi na obsluhu a ktoré môžu byť odstránené nastavením, prípadne výmenou drobných súčastí zariadenia ako sú pružinky, kontakty, žiarovky a drobný spojovací materiál s nástupom najneskôr do 3 (troch) hodín od nahlásenia udalosti na dispečing uchádzača (ďalej len „preventívna údržba“),

#### b) odborné prehliadky výťahov (ďalej len „OP“),

#### c) odborné skúšky (ďalej len „OS“) a

d) nepretržitú 24 hodinovú havarijnú a pohotovostnú službu vrátane dní pracovného voľna, pokoja a sviatkov,

1. technickú asistenciu a spoluprácu.

4. Preventívna údržba zahŕňa:

a) mazanie zariadení podľa mazacieho plánu výrobcu,

b) čistenie zariadení od prevádzkových nečistôt,

c) kontrolu nastavenia a nastavenie výťahov,

d) zabezpečenie čistoty v strojovniach a šachtách výťahov,

e) čerpanie vody z priehlbní výťahov - potrebný pomocný materiál, oleje, mazadlá a čistiace prostriedky,

f) likvidáciu vzniknutých odpadov v zmysle platnej legislatívy.

5. Rozsah kontroly a nastavenia výťahov v rámci preventívnej údržby:

a) **na výťahovom stroji -** kontrola a nastavenie axiálneho ložiska, nastavenie brzdy, vycentrovanie elektrického motora, výmena gúm, doplnenie oleja, zriadenie elektrického motora, oprava brzdového magnetu,

b) **na výťahovom rozvádzači a elektroinštalácii v strojovni -** odstránenie bežných prevádzkových porúch, oprava a vyčistenie kontaktov, cievok, relé, stýkačov, oprava elektrickej inštalácie, nastavenie elektrických prístrojov,

c) **na rýchlostnom regulátore** - odstránenie bežných prevádzkových porúch a nastavenie,

d)  **na lanách** - ich nastavenie a upevnenie,

e) **na kabíne a ráme -** nastavenie zachytávačov, závesu kabíny, oprava tlačidiel kabíny, nastavenie váženia kabíny, nastavenie vodiacich čeľustí, nastavenie mechanizmu kabínových dverí, nastavenie elektrickej inštalácie, upevnenie kabíny v ráme, vyčistenie mechanizmov kabíny, oprava nastavenie podlahy kabíny, podlahovej krytiny, dotiahnutie spojov,

e) **na šachte -** vyčistenie a čerpanie vody z priehlbní šachty podľa potreby,

f) **na privolávačoch -** odstránenie bežných prevádzkových porúch, výmena signálnych žiaroviek,

g) **na elektroinštalácií šachty-** odstránenie bežných prevádzkových porúch,

h) **na protiváhe -** odstránenie bežných prevádzkových porúch, výmena vodiacich čeľustí, nastavenie závesu, dotiahnutie spojov.

#### 6. Technická asistencia a spolupráca zahŕňa:

a) v prípade požiadavky objednávateľa výkon školení personálu verejného obstarávateľa týkajúcich sa vyslobodenia uviaznutých osôb vo výťahoch v súlade s platnými predpismi a normami

b) nahlasovanie objednávateľovi prípadný stav, ktorý je v rozpore s platnou vyhláškou Ministerstva práce, sociálnych vecí a rodiny SR č. 508/2009 Z.z., platnými STN   
a ostatnými legislatívnymi normami ( napr. prístupnosť k servisovaným zariadeniam, nefunkčnosť a nesprávnosť osvetlenia, prípadná potreba realizácie stolárskych, murárskych a maliarskych prác a iné )

c) včasné informovanie objednávateľa o všetkých podstatných zmenách v legislatíve   
a normách priamo súvisiacich s predmetom zákazky

#### 7. Poskytovanie prevádzkového servisu zhotoviteľom musí byť realizované v rozsahu a v termínoch v zmysle vyhlášky Ministerstva práce, sociálnych vecí a rodiny Slovenskej republiky č. 508/2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej len „vyhláška“), v zmysle základných slovenských technických noriem, najmä STN 27 4002 (ďalej len „STN“), európskych noriem, všeobecne záväzných právnych predpisov, pokynov a odporúčaní výrobcov, a to v rozsahu činností:

#### a) preventívna údržba (v zmysle pokynov výrobcu a na základe zistení z OP a OS),

#### b) OP a vystavenie písomných protokolov o vykonaní OP v lehotách podľa § 13 ods. 1 vyhlášky (jedenkrát za tri mesiace),

#### c) OS s vystavením osvedčenia o vykonaní OS v lehote podľa § 12 ods. 2 a § 13 ods. 1 vyhlášky (jedenkrát za tri roky),

d) odstránenie bežných prevádzkových porúch podľa potreby najneskôr do 3 (troch) hodín od nahlásenia udalosti na dispečing uchádzača

8. Zhotoviteľ prehlasuje, že všetky dodané komponenty výťahov vyhovujú platným normám Slovenskej republiky.

9. Objednávateľ neposkytne priestory na skladovanie materiálu.

10. Zhotoviteľ sa zaväzuje vykonať dielo vo vlastnom mene a na vlastnú zodpovednosť.

11. Objednávateľ sa zaväzuje poskytnúť zhotoviteľovi vopred dohodnutú súčinnosť pri vykonávaní diela a služby povinnej údržby uvedené v čl. V. Súčinnosť objednávateľa tejto zmluvy, riadne   
a včas vykonané dielo a služby prevziať a zhotoviteľovi zaplatiť dohodnutú cenu za podmienok podľa čl. VII. Platobné podmienky a v termíne podľa čl. IV. Termín zhotovenia diela tejto zmluvy.

**III.**

**Spôsob zhotovenia diela a poskytovania s ním súvisiacich služieb**

1. Pri zhotovení diela podľa tejto zmluvy sa zhotoviteľ zaväzuje dodržiavať príslušné právne predpisy SR, príslušné technické normy, ktoré sa vzťahujú na vykonávané dielo a poskytovať prevádzkový servis v zmysle právnych predpisov a noriem, ktoré sú platné v čase zhotovovania diela. Pri poskytovaní prevádzkového servisu sa zhotoviteľ zaväzuje tiež dodržiavať pokyny výrobcu výťahov na povinnú údržbu súvisiacu s prevádzkovaním výťahov.
2. Zhotoviteľ vyhlasuje, že pokyny výrobcu výťahov na povinnú údržbu súvisiacu   
   s prevádzkovaním výťahov sú mu ako zhotoviteľovi diela známe a je s nimi riadne oboznámený. Zhotoviteľ je povinný jedno vyhotovenie pokynov podľa predchádzajúcej vety odovzdať objednávateľovi spolu s odovzdaním prvého výťahu objednávateľovi pri jeho uvedení do prevádzky, a to v slovenskom jazyku.

**IV.**

**Termín zhotovenia diela**

1. Zhotoviteľ sa zaväzuje vykonať pre objednávateľa dielo v rozsahu a kvalite vyplývajúcej z tejto zmluvy a odovzdať dielo objednávateľovi v dohodnutom termíne a čase. Miestom zhotovenia diela je Univerzitná nemocnica Bratislava - Nemocnica Staré Mesto, Mickiewiczova 13, 813 01 Bratislava.
2. Zhotoviteľ sa zaväzuje, že vykoná dielo, vrátane uvedenia diela do prevádzky, podľa článku II ods. 1 písm. a) tejto zmluvy do 8 mesiacov odo dňa prevzatia staveniska zhotoviteľom. Uvedením diela do prevádzky sa považuje odovzdanie 6 funkčných a spojazdnených zrekonštruovaných výťahov do užívania objednávateľovi. V prípade nesplnenia vyššie uvedeného termínu zhotovenia diela, vrátane uvedenia diela do prevádzky sa zhotoviteľ zaväzuje zaplatiť objednávateľovi zmluvnú pokutu podľa článku IX. tejto zmluvy.
3. Doba poskytovania prevádzkového servisu 6 kusov výťahov je 60 mesiacov odo dňa uvedenia diela do prevádzky.
4. Povinnosť zhotoviteľa zhotoviť dielo v termíne podľa bodu 2. tohto článku zmluvy je podmienená poskytnutím riadnej a včasnej súčinnosti objednávateľom podľa čl. V. Súčinnosť objednávateľa tejto zmluvy. V prípade neposkytnutia súčinnosti objednávateľa podľa čl. V. Súčinnosť objednávateľa tejto zmluvy, sa predlžuje termín zhotovenia diela o dobu omeškania objednávateľa s poskytnutím jeho súčinnosti dohodnutej v tejto zmluve. Dodržanie termínov stanovených v tejto zmluve zhotoviteľom je ďalej podmienené včasnou úhradou peňažných záväzkov objednávateľa podľa čl. XII. bod 1. Zmluvné pokuty tejto zmluvy.
5. Ak si termín zhotovenia diela podľa tohto článku vzhľadom na nepretržitú prevádzku, vyžaduje realizáciu prác denne, v prípade potreby aj cez sobotu resp. nedeľu a v noci, musia byť práce/služby/montážne práce vždy dohodnuté a odsúhlasené s objednávateľom.
6. Zhotoviteľ zhotoví dielo a odovzdá ho objednávateľovi v lehote do 8 mesiacov od prevzatia staveniska za predpokladu poskytnutia riadnej súčinnosti objednávateľa pri realizačných prácach. O odovzdaní a prevzatí staveniska bude vyhotovený zápis.
7. Zmluvné strany sa dohodli, že objednávateľ odovzdá stavenisko zhotoviteľovi najneskôr do 7 pracovných dní od nadobudnutia účinnosti tejto zmluvy o dielo. Zároveň objednávateľ poskytne zhotoviteľovi bezodplatne elektrickú energiu a úžitkovú vodu.
8. Po riadnom zhotovení diela podpíšu zmluvné strany odovzdávací/preberací protokol, podpísaním ktorého sa považuje dielo za prevzaté. V prípade, ak bude mať zhotovené dielo vady a/alebo nedorobky, ktoré bránia riadnemu užívaniu diela, objednávateľ zhotovené dielo neprevezme, pričom budú vady a/alebo nedorobky brániace riadnemu užívaniu diela uvedené v zápisnici z odovzdania a prevzatia diela s uvedením termínu ich odstránenia. Po odstránení vád a/alebo nedorobkov brániacich riadnemu užívaniu diela v lehote stanovenej v zápisnici z odovzdania a prevzatia diela informuje zhotoviteľ objednávateľa o ich odstránení, pričom si objednávateľ a zhotoviteľ dohodnú termín odovzdania/prevzatia diela.
9. Ak zhotoviteľ zhotoví dielo pred termínom stanoveným v tomto článku zmluvy, zaväzuje sa objednávateľ toto dielo prevziať aj v skoršom ponúknutom termíne.
10. Zhotoviteľ sa zaväzuje, že objednávateľovi odovzdá všetky potrebné legislatívne náležitosti pred zahájením stavebných prác. Zhotoviteľ sa zaväzuje odovzdať objednávateľovi všetky dokumenty, ktorých odovzdanie je nevyhnutné a potrebné pri riadne užívanie a prevádzku diela a to tak, aby bolo dielo zhotovené v zmysle platných právnych predpisov, noriem a kladných stanovísk príslušných inštitúcií a organizácií, ak je to potrebné.

**V.**

**Súčinnosť objednávateľa**

1. Objednávateľ je povinný odovzdať zhotoviteľovi každý výťah tvoriaci predmet tejto zmluvy a priestor určený pre zhotovenie diela podľa tejto zmluvy v objekte objednávateľa (ďalej len „predmetné výťahy“) protokolárne do siedmich pracovných dní odo dňa nadobudnutie účinnosti tejto zmluvy. Odo dňa začatia zhotovovania diela sa objednávateľ zaväzuje zaistiť zhotoviteľovi bezproblémový prístup k predmetným výťahom a do všetkých vopred dohodnutých priestorov, ktoré majú súvislosť so zhotovením diela podľa tejto zmluvy (najmä do strojovne pre bezproblémovú manipuláciu s časťami zariadenia nachádzajúcimi sa v strojovni, ako sú pohon a výťahový rozvádzač a do šachty predmetných výťahov) v rozsahu podľa potreby zhotoviteľa.
2. Objednávateľ je povinný umožniť zhotoviteľovi vykonávanie prác spojených s opravami výťahov počas pracovných dní v dobe od 7:00 hod. do 19:00 hod. aj cez víkendy, príp. sviatky, v dobe od 9:00 hod. do 17:00 hod., pokiaľ nebude stanovené vzájomnou dohodou zmluvných strán inak.
3. Objednávateľ je povinný poskytovať zhotoviteľovi vopred dohodnutú súčinnosť vo vyžiadanom rozsahu, najmä zaistiť pre potrebu vykonávania diela príkon elektrickej energie, poskytnúť zhotoviteľovi všetky dostupné podklady súvisiace s predmetom diela za účelom riadneho poskytnutia služieb ako sú: vybavenie žiadosti, alebo stavebného povolenia podľa požiadaviek štátnych orgánov a organizácii, zabezpečiť statický posudok a posúdenie prívodu el. energie pre výťah. V prípade nedostatočnej dimenzie je potrebné zabezpečiť objednávateľom nový prívod el. energie a príslušnú revíziu. Zmluvné strany sa dohodli, že objednávateľ poskytne zhotoviteľovi čerpanie elektrickej energie a vody pre technologické účely a šatňu pre zhotoviteľa.
4. Zhotoviteľ je oprávnený pozastaviť zhotovovanie diela až do doby, kedy objednávateľ splní svoje povinnosti týkajúce sa súčinnosti stanovené v bode 1. tohto článku zmluvy. Po dobu preukázateľného neplnenia povinností zo strany objednávateľa zakotvených v bode 1. tohto článku zmluvy nie je zhotoviteľ v omeškaní.

**VI.**

**Cena za dielo a služby prevádzkového servisu a platobné podmienky**

1. Cena za dielo je stanovená na základe výsledkov postupu zadávania zákazky podľa § 112 až § 114 zákona o verejnom obstarávaní, dohodou zmluvných strán v súlade s § 3 zákona č. 18/1996 Z. z. o cenách a jeho vykonávacej vyhlášky č. 87/1996 Z. z. v znení neskorších predpisov.

2. Cenou diela sa rozumie cena, vrátane DPH, vrátane všetkých nákladov spojených so zhotovením diela, jeho všetkými súčasťami vrátane servisov, náhradných dielov a skúšok uvádzaná v mene Slovenskej republiky v EUR.

3. Špecifikácia ceny za dielo je obsahom Prílohy č.1 Opis predmetu zákazky (Cenová tabuľka) tejto zmluvy a je dohodnutá nasledovne:

1. cena za dielo podľa čl. II ods. 2 písm. a) a b) tejto zmluvy (komplexná rekonštrukcia   
   6 ks výťahov a ich riadne odovzdanie do užívania) vo výške

...................................EUR bez DPH, (slovom: ................EUR/100)

DPH ......................................EUR,

...................................EUR s DPH, (slovom: ................EUR/100)

1. poskytovanie služieb podľa čl. II ods. 3 písm. a), d) a e) tejto zmluvy (preventívna údržba 6 ks výťahov počas 60 mesiacov vrátane nepretržitej 24 hodinovej havarijnej a pohotovostnej služby a technickej asistencie a spolupráce) vo výške

...................................EUR bez DPH, (slovom: ................EUR/100)

DPH ......................................EUR,

...................................EUR s DPH, (slovom: ................EUR/100)

1. poskytovanie služieb podľa čl. II ods. 3 písm. b) tejto zmluvy (vykonanie 60 OP) počas platnosti zmluvy vo výške

...................................EUR bez DPH, (slovom: ................EUR/100)

DPH ......................................EUR,

...................................EUR s DPH, (slovom: ................EUR/100)

1. poskytovanie služieb podľa čl. II ods. 3 písm. c) tejto zmluvy (vykonanie 6 OR) počas platnosti zmluvy vo výške

...................................EUR bez DPH (slovom: ................EUR/100)

DPH ......................................EUR,

...................................EUR s DPH (slovom: .........................EUR/100)

4. V cene za dielo podľa ods. 3 písm. a) tohto článku sú zahrnuté aj náklady na:

- vybudovanie, prevádzku, vypratanie, vyčistenie a zabezpečenie staveniska,

- vedľajšie rozpočtové náklady (VRN) a kompletizačnú činnosť (KČ),

- činnosti špecifikované v bode 2. článku II. tejto zmluvy o dielo,

- všetky mzdové, ostatné mzdové a vedľajšie náklady, ktoré vzniknú napr. ubytovaním a stravovaním zamestnancov,

- režijné náklady, dane a prirážky na zisk a riziko,

- označenie stavby so základnými údajmi o stavbe,

- dopravu.

V cene služieb podľa ods. 3 písm. b) tohto článku je zahrnutý aj drobný servisný materiál napr.: spojovací materiál, kontakty, pružinky, signálne žiarovky, poistky a mazací materiál a dopravné náklady

V cene služieb podľa ods. 3 písm. c) a d) tohto článku sú zahrnuté aj dopravné náklady

5. Dohodnutú cenu za dielo je možné zmeniť v prípade zmeny sadzby DPH a iných administratívnych opatrení štátu formou písomného dodatku v súlade so zákonom o verejnom obstarávaní.

6. V prípade vzniku naviac prác uvedených v stavebnom denníku, ktoré priamo súvisia s odkrytými vadami, ktoré objednávateľ nemohol predvídať, alebo ktoré vyplynuli z dôvodu potreby zmeny alebo doplnenia projektovaného technického riešenia v priebehu realizácie, ktorých vykonanie je potrebné na riadne dokončenie a odovzdanie diela, prípadne zmeny materiálov a dodávok alebo iné zmeny vyvolané zo strany objednávateľa, ovplyvňujúce cenu za dielo, predmetné práce, tovary, ich cena a rozsah musia byť prerokované a schválené formou dohody medzi objednávateľom a zhotoviteľom, ktorej výsledkom bude uzatvorenie dodatku. Predmetný dodatok sa stáva neoddeliteľnou súčasťou tejto zmluvy o dielo.

6.1 Zhotoviteľ je povinný k prípadnej dohode uvedenej pod bodom 6 tohto článku tejto zmluvy o dielo a v termíne stanovenom objednávateľom, najneskôr však do piatich dní od písomnej požiadavky objednávateľa predložiť dodatok k špecifikácii ceny za dielo uvedenej v Prílohe č.1 Opis predmetu zákazky (Cenová tabuľka), ktorého obsahom musí byť:

- rekapitulácia ceny, ktorá obsahuje pôvodný rozpočet a nový rozpočet, odôvodnenie;

- položkový rozpočet naviac prác vypracovaný na základe výkazu výmer naviac prác,

spracovaný zhotoviteľom, prípadne v spolupráci s projektantom;

- položkový rozpočet prác, ktoré nebudú realizované.

6.2. Pre výpočet zmeny ceny bude zhotoviteľ používať ceny nasledovne:

* + zmeny množstiev, v prípade zmeny množstva merných jednotiek uvedených v rozpočte v **Prílohe č.1**(Špecifikácia ceny) tejto zmluvy o dielo, dohodnuté jednotkové ceny sa uplatnia aj na zvýšené množstvá;
  + pri doplnení nových položiek konštrukcií a prác, ktoré sa v rozpočte - v **Prílohe č.1** (Špecifikácia ceny) tejto zmluvy o dielo nevyskytujú, predloží zhotoviteľ kalkuláciu podľa kalkulačného vzorca uvedeného v **Prílohe č. 3** (kalkulačný vzorec) tejto zmluvy o dielo;
  + práce vykonané v menšom rozsahu ako vyplýva z rozpočtu - **Prílohy č. 1** (Špecifikácia ceny) tejto zmluvy o dielo budú odpočítané v nevykonanom rozsahu.

7. V prípade vzniku naviac prác, bude ich rozsah a cena prerokovaná a riešená v zmysle § 18 zákona o verejnom obstarávaní, t. j. formou dodatku k zmluve o dielo. Návrh dodatku k špecifikácii ceny spracuje zhotoviteľ podľa bodu 6.1 a pre výpočet zmeny ceny bude používať ceny podľa bodu 6.2 tohto článku tejto zmluvy o dielo.

**VII.**

**Platobné podmienky**

1. Objednávateľ neposkytuje na zhotovenie diela a s tým súvisiace služby preddavky na cenu ani zálohové platby.
2. Cenu za dielo/služby uhradí objednávateľ na základe faktúry, ktorú zhotoviteľ vystaví najneskôr do piateho pracovného dňa v mesiaci nasledujúcom po dni zhotovenie a odovzdania diela a doručí objednávateľovi v dvoch vyhotoveniach, každú s povahou originálu, t.j.:

a) cenu za dielo podľa čl. II. ods. 2 písm. a) a b) tejto zmluvy (komplexná rekonštrukcia   
6 ks výťahov) po splnení poslednej z nižšie uvedených podmienok:

- odovzdanie diela alebo časti diela podpísaním odovzdávacieho/preberacieho protokolu,

- odstránenie všetkých vád diela (časti diela), ktoré boli zistené pri odovzdaní/preberaní diela (časti diela), a ktoré samy osebe ani v spojení s inými vadami a/alebo nedorobkami nebránia riadnemu užívaniu diela (časti diela)

b) cenu za poskytovanie prevádzkového servisu podľa čl. II ods. 3 písm. a) tejto zmluvy (preventívna údržba 6 ks výťahov) pravidelnú mesačnú paušálnu platbu,

c) cenu za poskytovanie prevádzkového servisu podľa čl. II ods. 3 písm. b) tejto zmluvy po vykonaní OP,

d) cenu za poskytovanie prevádzkového servisu podľa čl. II ods. 3 písm. c) tejto zmluvy po vykonaní OS.

3. Lehota splatnosti faktúry je na základe dohody zmluvných strán stanovená na 60 dní od jej doručenia objednávateľovi.

4. Zhotoviteľ zodpovedá za správnosť a úplnosť faktúry, ktorá musí mať náležitosti daňového dokladu v zmysle platných právnych predpisov o dani z pridanej hodnoty.

5. Faktúra musí obsahovať:

* + - * názov zákazky,
      * číslo a názov zmluvy,
      * označenie „faktúra“ a jej poradové číslo,
      * meno a adresu sídla, miesta podnikania, prípadne prevádzkarne zhotoviteľa a jeho identifikačné číslo pre daň,
* meno a adresu sídla objednávateľa a jeho identifikačné číslo pre daň, ak mu je pridelené,
* dátum kedy bolo dielo ukončené,
* dátum vyhotovenia faktúry,
* základ dane, jednotkovú cenu bez dane a zľavy, ak nie sú obsiahnuté v jednotkovej cene,
* sadzbu dane alebo údaj o oslobodení od dane,
* výšku dane spolu,
* celkovú sumu s daňou z pridanej hodnoty,
* IČO, DIČ, zhotoviteľa - príjemcu i objednávateľa - platiteľa,
* názov banky a číslo účtu objednávateľa - platiteľa,
* názov banky a číslo účtu zhotoviteľa v tvare IBAN,
* dátum odoslania faktúry a dátum splatnosti faktúry,
* podpis, prípadne i pečiatka oprávnenej osoby platiteľa dane.
* Prílohy k faktúre musia byť:

- protokol o odovzdaní a prevzatí diela, v súlade s článkom VII. „Platobné podmienky“ bodom 2 písm. a),

- zápisnica o odovzdaní a prevzatí diela obsahujúca zjavné vady nebrániace riadnemu užívaniu diela a zápis o odstránení vád zistených pri prevzatí diela, ak sa uvedené uplatňuje, v súlade s článkom VII. „Platobné podmienky“ bodom 2 písm. b),

- špecifikáciu predmetu diela formou prílohy (cenové položky a pod.),

- doklady preukazujúce vykonanie kontroly OP alebo OS a/alebo servisného zásahu na základe objednávky,

v závislosti od toho, za ktorú časť predmetu zmluvy požaduje zhotoviteľ úhradu faktúry.

6. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

7. Platba bude vykonaná bezhotovostným platobným stykom na účet zhotoviteľa, pričom za zaplatenie faktúry sa považuje odpísanie fakturovanej čiastky z účtu objednávateľa v prospech účtu zhotoviteľa.

8. Zmluvné strany sa dohodli, že objednávateľ má právo zadržať 20% z fakturovanej čiastky bez DPH (v prípade faktúry vystavenej podľa článku VII. „Platobné podmienky“ bodu 2 písm. a) tejto zmluvy) až do termínu odstránenia zjavných vád a/alebo nedorobkov, ktoré sa vyskytnú na diele, a ktoré nebránia riadnemu užívaniu diela. V takom prípade (Čl. VII. „Platobné podmienky, bod 2 písm. a) a b) tejto zmluvy“) podpíšu objednávateľ a zhotoviteľ odovzdávací/preberací protokol a vady a/alebo nedorobky, ktoré nebránia riadnemu užívaniu diela uvedie objednávateľ v zápisnici z odovzdania a prevzatia diela s uvedením termínu ich odstránenia, pričom táto zápisnica bude zároveň považovaná za reklamáciu vád a/alebo nedorobkov. Úhrada tejto časti faktúry bude vykonaná so splatnosťou 60 dní odo dňa odstránenia všetkých zjavných vád diela a/alebo nedorobkov diela nebrániacich riadnemu užívaniu diela uvedených v zápisnici z odovzdania a prevzatia diela.

**VIII.**

**Záruka za dielo a zodpovednosť za vady**

1. Zhotoviteľ zodpovedá za to, že predmet tejto zmluvy je zhotovený podľa podmienok dohodnutých v tejto zmluve a v súlade s platnými normami vzťahujúcimi sa na predmet zmluvy, platnými v Slovenskej republike a v Európskej únii a v čase prevzatia diela objednávateľom a počas záručnej doby bude mať zmluvne dohodnuté vlastnosti a bude spôsobilý k riadnemu užívaniu.

2. Zhotoviteľ zodpovedá za vady, ktoré má predmet zmluvy v čase jeho odovzdania objednávateľovi. Za vady, ktoré vznikli po odovzdaní diela zodpovedá zhotoviteľ iba vtedy, ak boli spôsobené porušením jeho povinností.

3. Záručná lehota na dielo podľa čl. II. ods. 2 písm. a) a b) tejto zmluvy je 60 mesiacov a začína plynúť odo dňa odovzdania diela a uvedenia do prevádzky. Záručná lehota na prevádzkový servis je 24 mesiacov od jeho poskytnutia.

4. V čase trvania záručnej doby má objednávateľ nárok na bezplatné odstránenie vady. Za vadu sa nepovažuje chyba, ktorá sa vyskytla v dôsledku neprimeraného užívania, úmyselného poškodenia, nedodržania prevádzkových parametrov alebo externých vplyvov.

5. Nárok na bezplatné odstránenie vady si uplatní objednávateľ bezodkladne po zistení tejto vady písomnou formou u zhotoviteľa. Reklamáciu vád vzniknutých v záručnej lehote uplatní objednávateľ u zhotoviteľa písomne, pričom v reklamácii vadu popíše. Za písomnú formu sa považuje aj zaslanie reklamácie vady na emailovú adresu zhotoviteľa. Za deň doručenia reklamácie vady zhotoviteľovi sa v prípade zasielania na emailovú adresu zhotoviteľa, považuje najbližší pracovný deň nasledujúci po dni odoslania reklamácie zhotoviteľovi.

6. Zhotoviteľ sa zaväzuje začať s odstraňovaním prípadných vád predmetu zmluvy do 48 hodín od prevzatia písomného uplatnenia oprávnenej reklamácie objednávateľa a vady odstrániť v čo najkratšom technicky možnom čase. Zhotoviteľ sa zaväzuje vadu uplatnenú v rámci záručnej lehoty odstrániť bezodkladne, najneskôr však do 10 pracovných dní odo dňa jej nahlásenia. V prípade ak povaha vady (rozsah vady, zložitosť a časová náročnosť technologického postupu na jej odstránenie a pod.) neumožňuje jej odstránenie v stanovenej lehote, dohodnú zmluvné strany písomne dlhšiu dobu odstránenia vady, ktorá je nevyhnutne potrebná na jej odstránenie. Ak zhotoviteľ reklamáciu vady uplatnenú v rámci záručnej lehoty neodstráni v stanovenom alebo dohodnutom  termíne podľa predchádzajúcej vety a nezjedná nápravu ani v dodatočne poskytnutej náhradnej lehote nie kratšej ako 15 pracovných dní, je objednávateľ oprávnený zabezpečiť odstránenie tejto vady sám, alebo prostredníctvom tretej osoby, a to na náklady zhotoviteľa. Takto vzniknuté náklady je zhotoviteľ povinný uhradiť objednávateľovi do 14 dní odo dňa doručenia faktúry za vykonané práce do sídla zhotoviteľa. Tým nie je dotknuté právo objednávateľa na náhradu škody alebo na dohodnutú zmluvnú pokutu voči zhotoviteľovi.

7. Vady zistené pri preberacom konaní budú zapísané v preberacom protokole – zápisnici   
o odovzdaní a prevzatí diela s uvedením termínu ich odstránenia. Ďalej bude dojednaný postup, resp. spolupôsobenie objednávateľa pri ich odstraňovaní. O odstránení všetkých vád, sa vyhotoví písomný záznam.

8. Dielo má vady, ak vykonanie diela nezodpovedá výsledku určenému v zmluve o dielo.

9. Záručná doba pre opravené alebo vymenené časti diela bude predĺžená o čas, ktorý zodpovedá časovému úseku od reklamácie vady zhotoviteľovi po deň skutočného odstránenia vady zhotoviteľom.

**IX.**

**Podmienky vykonania diela**

1. Zhotoviteľ vyhlasuje, že sa oboznámil so súčasným technickým stavom výťahov, stavebnými priestormi, v ktorých má byť dielo zhotovené, že sú mu známe technické, kvalitatívne a iné podmienky potrebné k riadnemu zhotoveniu diela, riadne sa oboznámil s dokumentáciou špecifikujúcou požiadavky na vykonanie diela, a že disponuje a počas trvania zmluvy a záväzkov z nej vyplývajúcich bude disponovať takými technickými, kvalifikačnými, personálnymi a organizačnými kapacitami a odbornými znalosťami, ktoré sú potrebné k riadnemu a včasnému zhotoveniu diela pri dodržaní vysokej úrovne kvality prác a služieb súvisiacich s vykonaním diela, a to aj v nadväznosti na normy vzťahujúce sa na dielo platné a účinné v Slovenskej republike.
2. Zhotoviteľ vykoná dielo na svoje náklady, na svoje nebezpečenstvo, pri dodržaní všetkých ustanovení a predpisov týkajúcich sa bezpečnosti a ochrane zdravia pri práci (ďalej .“BOZP“) a požiarnej ochrane (ďalej „PO“).
3. Zhotoviteľ zabezpečí na svoje náklady dopravu a skladovanie všetkých materiálov a zariadení a ich presun zo skladu na stavenisko.
4. Zhotoviteľ vykoná všetky opatrenia pre zabezpečenie maximálnej doby prevádzky objektu počas realizácie práce.
5. Transportné trasy materiálu, odpadu budú určené v zápise o odovzdaní a prevzatí staveniska.
6. Zhotoviteľ pristaví kontajner za účelom odvozu sute na miesto určené objednávateľom, pričom kontajner bude vyvážaný ihneď po naplnení. V prípade, že bude obsahovať prašné častice, bude kontajner zaplachtovaný.
7. Objednávateľ zodpovedá za to, že riadny priebeh prác zhotoviteľa nebude rušený neoprávnenými zásahmi tretích osôb.
8. Zhotoviteľ zodpovedá za bezpečnosť a ochranu zdravia vlastných zamestnancov, ako aj osôb (zamestnancov a pacientov) nachádzajúcich sa v blízkosti staveniska a za dodržiavanie predpisov o bezpečnosti a ochrane zdravia pri práci a o požiarnej ochrane.
9. Zhotoviteľ zodpovedá v plnom rozsahu za škodu na majetku objednávateľa, ktorú spôsobí v súvislosti s plnením predmetu tejto zmluvy.
10. Zhotoviteľ je povinný odo dňa prevzatia staveniska viesť stavebný denník. Do denníka sa zapisujú všetky skutočnosti rozhodujúce pre zhotovenie diela. Stavebný denník musí byť na stavbe trvalo prístupný. Originál stavebného denníka odovzdá zhotoviteľ objednávateľovi pri odovzdaní diela.
11. V denníku môže robiť potrebné zápisy technický dozor objednávateľa a pracovník poverený výkonom autorského dozoru. Zápisy do denníka vykonáva tiež osoba oprávnená vykonávať štátny stavebný dohľad.
12. Zmeny stavebných materiálov a dodávok alebo zmeny technického riešenia možno vykonať len po odsúhlasení v stavebnom denníku, resp. po odsúhlasení s objednávateľom na kontrolnom dni. Zámeny stavebných materiálov a dodávok v prípade použitia ekvivalentov, ak nebudú súčasťou Prílohy č.1 k tejto zmluve o dielo (Prehľad ekvivalentných výrobkov a zariadení) použitých pri ocenení predmetu zmluvy (ak sa uplatňujú), odsúhlasenej objednávateľom, sa nepovoľujú.
13. Zhotoviteľ nevykonáva žiadne zmeny a práce naviac bez ich predchádzajúceho odsúhlasenia objednávateľom v stavebnom denníku. Všetky požiadavky na prípadne technicky zdôvodnené zmeny, musia byť zapísané do stavebného denníka a až po ich odsúhlasení objednávateľom môže zmeny zhotoviteľ realizovať.
14. Zhotoviteľ vyzve objednávateľa na preverenie a prevzatie všetkých prác, ktoré budú v ďalšom pracovnom postupe zakryté, alebo sa stanú neprístupnými. Výzva sa môže uskutočniť zápisom v stavebnom denníku, takýto zápis zástupca objednávateľa podpíše.
15. Zhotoviteľ sa zaväzuje, že za podmienok dohodnutých v tejto zmluve, vo vlastnom mene, na vlastnú zodpovednosť vykoná pre objednávateľa dielo ako celok. Materiály, stavebné diely a výrobky, ktoré nezodpovedajú zmluve a požadovaným skúškam, musí zhotoviteľ na vlastné náklady odstrániť a nahradiť bezchybnými.
16. Zhotoviteľ je oprávnený zveriť vykonanie diela tretej osobe (subdodávateľovi) iba v rozsahu (podiel subdodávok a subdodávateľ) uvedenom v Prílohe č. 3(zoznam subdodávateľov a podiel subdodávok(ak sa uplatňuje)) tejto zmluvy o dielo.
17. Pri výkone diela prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie diela, akoby ho vykonával sám. Objednávateľ nenesie žiadnu zodpovednosť voči subdodávateľom zhotoviteľa.
18. V prípade ak zhotoviteľ poverí vykonaním prác a dodávok na diele v zmysle tejto zmluvy subdodávateľa, je povinný:
19. vopred, minimálne tri pracovné dni pred prvým plánovaným využitím subdodávateľa, informovať objednávateľa, resp. osoby ním určené, o podrobnostiach subdodávateľa, ktorý bol zhotoviteľom vybratý, ako aj poskytovať detailný popis každého subdodávateľa v rozsahu údajov uvedených v prílohe č. 3 tejto zmluvy; pričom táto povinnosť platí len pre nových subdodávateľov, ktorí nie sú uvedení v prílohe č. 3 tejto zmluvy, resp. v aktualizácii prílohy č. 3 tejto zmluvy postupom podľa písm. b) tohto bodu zmluvy.
20. pravidelne, minimálne raz za kalendárny štvrťrok platnosti tejto zmluvy zaktualizovať zoznam subdodávateľov uvedený v prílohe č. 3 tejto zmluvy (t.j. doplniť nových subdodávateľov, aktualizovať údaje o existujúcich subdodávateľoch) a zaslať ho v písomnej forme objednávateľovi. Tým nie je dotknuté právo zhotoviteľa vykonať aktualizáciu zoznamu subdodávateľov aj kedykoľvek počas kalendárneho štvrťroka platnosti tejto zmluvy, ak dôjde k zmene týkajúcej sa subdodávateľov. V prípade, ak zhotoviteľ nezašle aktualizáciu zoznamu subdodávateľov objednávateľovi minimálne raz za kalendárny štvrťrok platnosti tejto zmluvy, platí že nedošlo k zmenám v poslednom zozname subdodávateľov, pričom za pravdivosť a úplnosť údajov v zozname subdodávateľov zodpovedá zhotoviteľ;
21. V prípade, ak zhotoviteľ zmení (zvýši) podiel subdodávok alebo zverí vykonanie časti diela inému subdodávateľovi ako uviedol v Prílohe č. 3 tejto zmluvy (zoznam subdodávateľov a podiel subdodávok (ak sa uplatňuje)), je povinný písomne oznámiť objednávateľovi dôvod zmeny a takéhoto subdodávateľa pred začatím vykonávania časti diela. Každý takýto subdodávateľ musí spĺňať podmienky účasti týkajúce sa osobného postavenia uvedené v § 32 ods. 1 zákona o verejnom obstarávaní. Zhotoviteľ spolu s oznámením zmeny subdodávateľa predloží objednávateľovi doklady podľa § 32 ods. 2 zákona o verejnom obstarávaní týkajúce sa tohto subdodávateľa, v originálnom vyhotovení alebo ako úradne overené kópie dokladov. Pre preukazovanie splnenia podmienok účasti osobného postavenia sa primerane použijú ustanovenia § 152 ods. 1 a § 152 ods. 3 zákona o verejnom obstarávaní. Objednávateľ má právo odmietnuť takéhoto subdodávateľa písomným oznámením zhotoviteľovi, do troch pracovných dníodo dňa doručenia oznámenia o zmene subdodávateľa, v prípade:
    1. nepredloženia dokladov podľa § 32 ods. 2 zákona o verejnom obstarávaní, ak predmetný subdodávateľ nie je zapísaný v zozname hospodárskych subjektov, prípadne v inom obdobnom zozname vedenom príslušným orgánom členského štátu (zápis v inom obdobnom zozname vedenom príslušným orgánom členského štátu je subdodávateľ povinný predložiť);
    2. nesplnenia podmienok uvedených v § 32 ods. 1 zákona o verejnom obstarávaní;
    3. predloženia neplatných dokladov;
    4. poskytnutia nepravdivých alebo skreslených informácií.
22. Subdodávateľ môže začať vykonávanie diela iba po písomnom odsúhlasení objednávateľom. Zhotoviteľ v takomto prípade nemá nárok na predĺženie času plnenia podľa čl. III tejto zmluvy, ani na zmenu ceny za dielo. Zhotoviteľ je povinný zabezpečiť dodržiavanie podmienok tejto zmluvy všetkými subdodávateľmi.
23. Zhotoviteľ je povinný okamžite odstraňovať porušenie povinnosti subdodávateľom, ak také nastane, prostredníctvom akýchkoľvek vhodných prostriedkov a minimalizovať z toho vyplývajúce dôsledky, vrátane, ak je to vhodné, výmeny subdodávateľa, ktorý porušil svoje povinnosti.
24. Zhotoviteľ je povinný v plnom rozsahu vyplácať subdodávateľov za všetky riadne a včas poskytnuté subdodávateľské služby, tovary a práce a uhrádzať akékoľvek dodatočné náklady súvisiace s takýmito subdodávateľskými vzťahmi, pričom všetky časti diela, ktoré budú plnené formou subdodávok, budú zhotovované na výlučné náklady zhotoviteľa a na jeho nebezpečenstvo
25. Zhotoviteľ je zároveň povinný zabezpečiť, aby subdodávateľ nezadal žiadne práce a služby na zhotovení diela jemu zadané zhotoviteľom tretej osobe (nevzťahuje sa na dodanie tovarov, prípadne na montáž zariadenia).
26. Zhotoviteľ prehlasuje, že on, jeho zamestnanci a jeho subdodávatelia sú držiteľmi všetkých potrebných oprávnení a kvalifikácií pre výkon prác súvisiacich s predmetom diela.
27. Zhotoviteľ je povinný počas vykonávania diela na stavenisku a v jeho okolí zachovávať poriadok a čistotu a bude na svoje náklady a nebezpečenstvo priebežne odpratávať a odvážať zo staveniska všetok stavebný odpad a suť, vzniknutý jeho činnosťou a zaväzuje sa, že ho bude ekologicky likvidovať a ukladať len na miestach k tomu určeným v zmysle zákona NR SR č. 223/2001 Z. z. o odpadoch v znení neskorších predpisov.
28. Doklady o odvoze a ekologickej likvidácií stavebného odpadu odovzdá objednávateľovi pri preberacom konaní.
29. Pokiaľ má technický dozor objednávateľa za to, že zhotoviteľ nezabezpečuje dostatočne kapacity na stavenisku, upozorní na túto skutočnosť zhotoviteľa zápisom v stavebnom denníku. Zhotoviteľ je povinný vykonať nápravu bez zbytočného odkladu, najneskôr však **do troch (3) pracovných dní** od zápisu v stavebnom denníku.
30. Zhotoviteľ sa zaväzuje, že:
    1. obchodné, technické a iné informácie a skutočnosti, ktoré mu boli zverené objednávateľom, nesprístupní tretím osobám bez jeho písomného súhlasu alebo tieto informácie a iné skutočnosti nepoužije pre iné účely než pre plnenie tejto zmluvy. Toto ustanovenie sa nevzťahuje na obchodné, technické a iné informácie a skutočnosti, ktoré sú bežne dostupné tretím osobám a ktoré zmluvný partner nechráni zodpovedajúcim spôsobom,
    2. bude zachovávať mlčanlivosť o všetkých skutočnostiach a údajoch, vrátane technických a priestorových špecifikácií, s ktorými sa oboznámil alebo mu boli poskytnuté v súvislosti s plnením tejto zmluvy, pričom povinnosť mlčanlivosti sa vzťahuje aj na fyzické osoby, ktoré budú na základe pokynov zhotoviteľa alebo jeho subdodávateľa zmluvu plniť. Táto povinnosť mlčanlivosti trvá aj po skončení zmluvného vzťahu.
31. Zhotoviteľ nesmie svojou činnosťou v priebehu realizácie diela poškodiť alebo zničiť majetok v správe objednávateľa; v prípade ich zničenia alebo poškodenia je povinný uviesť majetok bez zbytočného odkladu a na svoje náklady do pôvodného stavu aký bol pred poškodením.
32. Zhotoviteľ zodpovedá za škody spôsobené svojou činnosťou podľa § 373 až 386 Obchodného zákonníka a osobitných právnych predpisov, upravujúcich zodpovednosť zhotoviteľa za činnosti pri výkone diela podľa tejto zmluvy.
33. „Skutočnosť, že objednávateľ schváli akékoľvek subdodávky nijakým spôsobom neobmedzuje zodpovednosť zhotoviteľa a neznamená v tejto súvislosti vznik žiadnej zodpovednosti pre objednávateľa, keďže subdodávky nezbavujú zhotoviteľa žiadnych zmluvných záväzkov alebo zodpovedností vyplývajúcich z tejto zmluvy. Zhotoviteľ zostáva v plnom rozsahu zodpovedný za akékoľvek konanie, nedostatky alebo nedbanlivosť svojich subdodávateľov, ich zástupcov a personál tak, ako je zhotoviteľ zodpovedný za vlastné konanie, nedostatky alebo nedbanlivosť, alebo jeho zamestnancov alebo pracovníkov.
34. Zhotoviteľ berie na vedomie a súhlasí, že ak objednávateľ zistí, že subdodávateľ nespĺňa podmienky účasti osobného postavenia podľa § 32 ods. 1 zákona o verejnom obstarávaní je objednávateľ oprávnený zakázať takémuto subdodávateľovi vstup na stavenisko alebo mu zakázať akokoľvek sa podieľať na zhotovovaní diela.
35. Zhotoviteľ je pri plnení predmetu tejto zmluvy povinný dodržiavať právne predpisy na ochranu životného prostredia. Zhotoviteľ je povinný predchádzať znečisťovaniu a poškodzovaniu životného prostredia. V prípade, ak zhotoviteľ pri svojej činnosti poruší povinnosti na ochranu životného prostredia, je zodpovedný za vzniknutú škodu a je povinný ju nahradiť. V prípade, ak za porušenie povinností zhotoviteľa v oblasti životného prostredia bude príslušným orgánom uložená sankcia za poškodzovanie životného prostredia, uložené sankcie je povinný uhradiť zhotoviteľ.
36. Zhotoviteľ zodpovedá za čistotu a poriadok na stavenisku a v jeho okolí. Zhotoviteľ odstráni na vlastné náklady odpady, ktoré sú výsledkom jeho stavebnej činnosti ako aj ním zavinené znečistenie verejnej komunikácie. V prípade, že zhotoviteľ túto svoju povinnosť poruší, zabezpečí splnenie tejto povinnosti objednávateľ na náklady zhotoviteľa.
37. V súlade so zákonom č. 79/2015 Z. z. o odpadoch a o zmene a doplnení niektorých zákonov v platnom znení zhotoviteľ v plnom rozsahu zodpovedá za nakladanie s odpadmi, ktoré vznikli v súvislosti s realizáciou diela.
38. Zhotoviteľ je povinný pri každom úniku nebezpečných látok do okolitého prostredia alebo pri každej ekologickej havárii informovať objednávateľa a vzniknutú haváriu odstrániť v spolupráci s objednávateľom na svoje náklady.

**X.**

**Osobitné ustanovenia**

1. Zhotoviteľ vyhlasuje, že vzhľadom na finančné plnenie  tejto zmluvy o dielo si je vedomý skutočnosti, že sa považuje za partnera verejného sektora v zmysle ustanovenia § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „ZoRPVS“), a vyhlasuje, že je zapísaný v registri partnerov verejného sektora (ďalej len „register“), ktorého správcom a prevádzkovateľom je Ministerstvo spravodlivosti Slovenskej republiky. Zhotoviteľ tiež vyhlasuje, že v prípade, ak bude plniť predmet tejto zmluvy o dielo prostredníctvom subdodávateľov, ktorí majú povinnosť zapisovať sa do registra v zmysle ZoRPVS, musia byť v čase uzavretia tejto zmluvy o dielo v registri zapísaní. V prípade, ak počas platnosti tejto zmluvy o dielo, dôjde k právoplatnému výmazu subdodávateľa z registra, je zhotoviteľ povinný okamžite ukončiť plnenie tejto zmluvy o dielo prostredníctvom takého subdodávateľa.
2. Za podstatné porušenie tejto zmluvy o dielo v súvislosti so ZoRPVS s právom objednávateľa odstúpiť od tejto zmluvy o dielo sa rozumie:

* ak dôjde k výmazu zhotoviteľa ako partnera verejného sektora, z registra počas platnosti tejto zmluvy o dielo;
* ak je partner verejného sektora (zhotoviteľ) viac ako 30 dní v omeškaní so splnením povinnosti podľa § 10 ods. 2 tretej vety ZoRPVS;
* ak počas platnosti tejto zmluvy použije zhotoviteľ subdodávateľa nezapísaného v registri, hoci takýto subdodávateľ mal byť v zmysle ZoRPVS zapísaný v registri, prípadne ak bol subdodávateľ počas plnenia predmetu tejto zmluvy vymazaný z registra a zhotoviteľ ho naďalej používal na plnenie predmetu tejto zmluvy ako svojho subdodávateľa.

3. Zhotoviteľ najneskôr pred podpisom zmluvy zmluvnými stranami, predloží objednávateľovi nasledovné doklady, ktoré tvoria Prílohu č. 4(doklady) tejto zmluvy o dielo :

a) originál/úradne overenú kópiu dokladu preukazujúceho uzatvorené poistenie zodpovednosti za škodu vzniknutú v súvislosti s výkonom činností uchádzača alebo jeho subdodávateľov tretej (inej) osobe, s platnosťou po celú dobu trvania zmluvy o dielo, na poistnú sumu minimálne vo výške celkovej ceny diela,

b) originál/úradne overenú kópiu dokladov preukazujúcich splnenie podmienok účasti osobného postavenia podľa § 32 ods. 1 zákona o verejnom obstarávaní, a to za každého subdodávateľa uchádzača; Pre preukazovanie splnenia podmienok účasti osobného postavenia sa primerane použijú ustanovenia § 152 ods. 1 a § 152 ods. 3 zákona o verejnom obstarávaní (zápis v inom obdobnom zozname vedenom príslušným orgánom členského štátu je subdodávateľ povinný predložiť),

c) originál/úradne overenú kópiu dokladu o odbornej spôsobilosti na výkon činnosti stavbyvedúceho na základe osobitného predpisu – odborná spôsobilosť na vybraté činnosti vo výstavbe podľa zákona č. 50/1976 Zb. o územnom plánovaní a stavebnom poriadku vo výstavbe (stavebný zákon) v znení neskorších predpisov a zákona č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov, t. j. originál/úradne overenú kópiu osvedčenia o vykonaní odbornej skúšky pre činnosť stavbyvedúci s odborným zameraním pozemné stavby pre osobu, ktorá bude vykonávať stavebný dozor uchádzača. V prípade, že uvedené osvedčenie bolo vydané po 1.1.2009, tzn. bez označenia odborného zamerania, predloží spolu s osvedčením aj potvrdenie Slovenskej komory stavebných inžinierov s uvedením podrobnejšieho rozsahu odborného zamerania, alebo jeho ekvivalent podľa príslušných právnych predpisov v krajine sídla uchádzača, na základe ktorého je oprávnený vykonávať požadovanú odbornú spôsobilosť v krajine svojho sídla,

d) originál/úradne overenú kópiu dokladu o odbornej spôsobilosti revízneho technika na výkon činnosti na technickom zariadení elektrickom pre stupeň odbornej spôsobilosti: Revízny technik vyhradeného technického zariadenia elektrického podľa zákona č. 124/2006 Z. z. o bezpečnosti a ochrane zdravia pri práci v znení neskorších predpisov, v zmysle vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, v znení neskorších predpisov alebo jeho ekvivalent podľa príslušných právnych predpisov v krajine sídla uchádzača, na základe ktorého je oprávnený vykonávať požadovanú odbornú spôsobilosť v krajine svojho sídla,

e) originál/úradne overenú kópiu dokladu o odbornej spôsobilosti revízneho technika na výkon činnosti oprava, rekonštrukcia a montáž vyhradeného technického zariadenia zdvíhacieho podľa zákona č. 124/2006 Z. z. o bezpečnosti a ochrane zdravia pri práci v znení neskorších predpisov a v zmysle vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia, v znení neskorších predpisov, alebo jeho ekvivalent podľa príslušných právnych predpisov v krajine sídla uchádzača, na základe ktorého je oprávnený vykonávať požadovanú odbornú spôsobilosť v krajine svojho sídla.

**XI.**

**Prevzatie diela a prechod vlastníckeho práva**

1. Zhotoviteľ a objednávateľ sa dohodli, že vlastnícke právo k predmetu zmluvy prechádza na objednávateľa dňom prevzatia diela ako celku, t.j. dňom podpísania odovzdávacieho/preberacieho protokolu obidvomi zmluvnými stranami.
2. Najneskôr v deň protokolárneho odovzdania/prevzatia diela odovzdá zhotoviteľ objednávateľovi dva výtlačky skutočného vyhotovenia stavby, správy o vykonaní odborných prehliadok a skúšok vyhradených technických zariadení, prehlásenia o zhode, atesty, osvedčenia o akosti a kompletnosti jednotlivých zariadení, certifikáty, potvrdenia o ekologickej likvidácii všetkých odpadov, ako aj ďalšiu dokumentáciu na zaistenie bezpečnosti a ochrany zdravia pri práci, nevyhnutnú k zabezpečeniu užívania riadne dokončeného diela objednávateľom, najmä v súlade s ustanoveniami § 13 zákona č. 124/2006 Z.z. o bezpečnosti a ochrane zdravia pri práci o zmene a doplnení niektorých zákonov. Bez týchto náležitostí objednávateľ k odovzdávaciemu/preberaciemu konaniu nepristúpi.
3. Zhotoviteľ je povinný plánovaný deň odovzdania a prevzatia diela oznámiť objednávateľovi najneskôr tri pracovné dni vopred.
4. Dielo bude zhotoviteľom odovzdané a objednávateľom prevzaté, v mieste zhotovenia diela, na základe podpísaného odovzdávacieho/preberacieho protokolu aj v prípade, že v zápisnici o odovzdaní a prevzatí diela budú uvedené vady a/alebo nedorobky, ktoré samy osebe ani v spojení s inými nebránia riadnemu užívaniu diela. Tieto zjavné vady musia byť uvedené v zápisnici o odovzdaní a prevzatí diela so stanovením termínu ich odstránenia.
5. Po odstránení vád a/alebo nedorobkov uvedených v zápisnici o odovzdaní a prevzatí diela, vyhotovia zmluvné strany osobitný záznam, potvrdzujúci ich odstránenie a dátum odstránenia.
6. Vadou sa rozumie odchýlka v kvalite, rozsahu a parametroch diela stanovených touto zmluvou a všeobecne záväznými technickými normami a predpismi.
7. Objednávateľ nepreberie dielo, ktorého zjavné vady budú brániť jeho uvedeniu do prevádzky a jeho riadnemu užívaniu.
8. Zhotoviteľ odstráni zistené zjavné vady a/alebo nedorobky na vlastné náklady.
9. Zmluvné strany sa dohodli, že zhotoviteľ dodá objednávateľovi každý zrekonštruovaný výťah (všetky jeho komponenty potrebné k rekonštrukcii) ako tovar nový, nerepasovaný a nepoužívaný, pričom objednávateľ sa zaväzuje tieto komponenty protokolárne prevziať a až do realizácie montážnych prác zhotoviteľom tieto komponenty na vlastné náklady a nebezpečenstvo v mieste montáže príslušného výťahu uschovať. Následne objednávateľ, na požiadanie zhotoviteľa, vydá uschovaný zrekonštruovaný výťah zhotoviteľovi za účelom jeho montáže a uvedenia do prevádzky. Dodanie zrekonštruovaného výťahu (všetkých jeho komponentov potrebných k rekonštrukcii) podľa tohto bodu nie je považované za zhotovenie diela podľa tejto zmluvy; zmluvné strany deklarujú, že podľa tohto bodu ide len o dodanie všetkých komponentov rekonštruovaného výťahu a ich dočasné uskladnenie objednávateľom tak, aby zhotoviteľ mal v mieste zhotovovania diela pripravené všetky komponenty rekonštruovaných výťahov priebežne k dispozícii za účelom plynulého vykonávania diela.
10. Zhotoviteľ nie je oprávnený postúpiť akúkoľvek svoju pohľadávku z tejto zmluvy o dielo na tretiu osobu bez predchádzajúceho písomného súhlasu objednávateľa. Písomný súhlas objednávateľa s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. Právny úkon, ktorým budú postúpené pohľadávky zhotoviteľa v rozpore s týmto ustanovením je podľa § 39 zákona č. 40/1964 Zb. Občiansky zákonník v znení neskorších predpisov, neplatný.

**XII.**

**Zmluvné pokuty**

1. Ak je zhotoviteľ v omeškaní s odovzdaním diela podľa tejto zmluvy bez zavinenia objednávateľa, objednávateľ má nárok na zaplatenie zmluvnej pokuty zhotoviteľom vo výške 0,1 % z ceny za dielo, za každý začatý deň omeškania.

2. Ak zhotoviteľ nezačne s odstraňovaním vád v čase podľa tejto zmluvy, má objednávateľ nárok na zaplatenie zmluvnej pokuty zhotoviteľom vo výške 100 EUR za každý začatý deň omeškania za každú oprávnene reklamovanú vadu.

3. Ak objednávateľ dielo prevezme aj s vadami a/alebo nedorobkami, ktoré samy o sebe, ani v spojení s inými nebránia riadnemu užívaniu diela a zhotoviteľ tieto vady a/alebo nedorobky neodstráni v lehote stanovenej v zápisnici o odovzdaní a prevzatí diela, objednávateľ má nárok na zaplatenie zmluvnej pokuty zhotoviteľom vo výške 100,- EUR za každú vadu a/alebo nedorobok a každý začatý deň omeškania s jej odstránením.

Zmluvné strany sa ďalej dohodli, že objednávateľ má nárok na zaplatenie zmluvnej pokuty zhotoviteľom vo výške 20 % z ceny diela bez DPH uvedenej v  tejto zmluve za porušenie povinnosti zhotoviteľa podľa tejto zmluvy, na základe ktorého objednávateľ v súlade s touto zmluvou alebo zákonom odstúpi od tejto zmluvy.

4. Zmluvné strany sa dohodli, že objednávateľ je oprávnený popri nároku na zmluvnú pokutu požadovať od zhotoviteľa aj náhradu škody v celom rozsahu, ktorá mu činnosťou alebo porušením zmluvných povinnosti zhotoviteľa vznikla.

5. Zhotoviteľ berie na vedomie, že prípadnú škodu spôsobenú krádežou, stratou, zničením alebo iným poškodením majetku v správe objednávateľa (na stavenisku) znáša v plnom rozsahu.

**XIII.**

**Zánik zmluvy**

1. Túto zmluvu je možné ukončiť :
2. písomnou dohodou zmluvných strán, pričom táto zmluva sa zrušuje dňom  
   uvedeným v tejto dohode; v tejto dohode sa upravia aj vzájomné nároky účastníkov dohody vzniknuté z plnenia zmluvných povinností, alebo z ich porušenia druhým účastníkom dohody, ku dňu zrušenia tejto zmluvy dohodou;
3. písomnou výpoveďou ktorejkoľvek zo zmluvných strán bez udania dôvodu s výpovednou lehotou tri mesiace, ktorá začína plynúť prvým dňom nasledujúceho mesiaca po doručení výpovede druhej zmluvnej strane.
4. písomným odstúpením od tejto zmluvy; odstúpenie ktoréhokoľvek účastníka zmluvy je účinné dňom jeho doručenia druhému účastníkovi zmluvy, pokiaľ v ňom výslovne nie je určená iná účinnosť.

2. Účastníci zmluvy majú právo odstúpiť od tejto zmluvy v prípadoch, v ktorých to táto zmluva výslovne stanovuje a ďalej v prípade podstatného porušenia tejto zmluvy druhou zmluvnou stranou.

3. Na účely tejto zmluvy sa za podstatné porušenie zmluvy zhotoviteľom považuje najmä:

1. ak sa preukáže, že zhotoviteľ v ponuke v rámci verejného obstarávania predložil nepravdivé doklady alebo uviedol nepravdivé, neúplné alebo skreslené údaje;
2. bol na majetok zhotoviteľa vyhlásený konkurz, bolo proti zhotoviteľovi začaté konkurzné alebo reštrukturalizačné konanie, príp. počas tohto konania bol proti zhotoviteľovi pre nedostatok majetku zamietnutý návrh na vyhlásenie konkurzu, alebo bol zrušený konkurz z dôvodu, že majetok úpadcu nepostačuje na úhradu výdavkov a odmenu správcu konkurznej podstaty, ako aj vtedy, ak existuje dôvodná obava, že plnenie záväzkov zhotoviteľa v zmysle tejto zmluvy je vážne ohrozené;
3. zhotoviteľ je v likvidácii;
4. zhotoviteľ opakovane (minimálne už tretí krát) porušil tú istú niektorú zo svojich ďalších povinností podľa tejto zmluvy, neuvedených výslovne v tomto bode zmluvy;
5. zhotoviteľ je viac ako 30 kalendárnych dní v omeškaní s odovzdaním diela bez toho, aby táto skutočnosť nastala v dôsledku omeškania objednávateľa alebo v dôsledku vyššej moci;
6. ak dielo má vady, na ktoré bol zhotoviteľ písomne upozornený, a ktoré napriek tomu neodstránil v stanovenej alebo dohodnutej lehote a nezjednal nápravu ani v dodatočnej poskytnutej lehote nie kratšej ako 15 pracovných dní;
7. ak je tak uvedené v zákone alebo v tejto zmluve,
8. ak zhotoviteľ zmení parametre strojného vybavenia, ktorých použitie nebolo vopred odsúhlasené objednávateľom,
9. ak zhotoviteľ bez súhlasu objednávateľa postúpi práva a záväzky z tejto zmluvy na tretiu osobu,
10. ak mu bola doručená správa, rozhodnutie alebo iný výsledok z kontroly/auditu procesu verejného obstarávania, ktoré nadobudlo právoplatnosť, v ktorom sa konštatuje porušenie zákona o verejnom obstarávaní s možným vplyvom alebo vplyvom na výsledok verejného obstarávania,

4. Na účely tejto zmluvy sa za podstatné porušenie tejto zmluvy objednávateľom považuje omeškanie objednávateľa o viac ako 30 dní s úhradou ceny diela.

5. V prípade nepodstatného porušenia tejto zmluvy sú účastníci zmluvy oprávnení od  
zmluvy odstúpiť po márnom uplynutí primeranej doby stanovenej v písomnej výzve druhej zmluvnej strany na odstránenie konania v rozpore so zmluvou. Ak sa účastníci dohody písomne nedohodnú inak, primeranou lehotou podľa predchádzajúcej vety je 10 (desať) pracovných dní.

Odstúpenie od tejto zmluvy o dielo musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.

6. Povinnosť doručiť odstúpenie od tejto zmluvy o dielo sa považuje v konkrétnom prípade za splnenú dňom prevzatia odstúpenia od tejto zmluvy o dielo alebo odmietnutím prevzatia odstúpenia od tejto zmluvy o dielo. Ak sa v prípade doručovania prostredníctvom poštového podniku vráti poštová zásielka s odstúpením od tejto zmluvy o dielo ako nedoručená alebo nedoručiteľná, považuje sa za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky). Zmluvné strany sa dohodli, že pre doručovanie objednávateľovi je rozhodná adresa, ktorá je ako jeho sídlo uvedená v článku I. tejto zmluvy o dielo a pre doručovanie zhotoviteľovi adresa zapísaná ako jeho sídlo v obchodnom registri, a ak nemá svoje sídlo, adresa zapísaná ako jeho miesto podnikania v živnostenskom registri. Ak predávajúci nemá ani miesto podnikania, je pre doručovanie zhotoviteľovi rozhodná adresa jeho miesta trvalého pobytu.

7. Ustanoveniami bodu 5. tohto článku zmluvy o dielo sa bude spravovať aj doručovanie ostatných písomností medzi stranami (napr. faktúry, upomienky, výzvy a pod.), ak to nie je v rozpore s kogentnými ustanoveniami všeobecne - záväzných predpisov alebo ustanoveniami tejto zmluvy o dielo.

8 Zmluvu o dielo je možné ukončiť:

- dohodou zmluvných strán,

9. Ukončením platnosti tejto zmluvy o dielo zanikajú všetky práva a povinnosti zmluvných strán v nej zakotvené, okrem nárokov na úhradu spôsobenej škody, nárokov na zmluvné, resp. zákonné sankcie a úroky, ako aj nárok objednávateľa na bezplatné odstránenie zistených vád diela, resp. záručných vád.

10. Zhotoviteľ je v prípade odstúpenia od tejto zmluvy ktorýmkoľvek účastníkom zmluvy povinný najneskôr do desiatich (10) dní odo dňa účinnosti odstúpenia vypratať stavenisko a protokolárne odovzdať objednávateľovi všetky veci a doklady prevzaté od neho za účelom zhotovovania diela, ako aj atesty, revízie, potvrdenia a doklady týkajúce sa dovtedy vykonaných častí diela. Samotné prevzatie a odovzdanie dovtedy vykonaných častí diela určí objednávateľ a termín tohto prevzatia vhodným spôsobom oznámi zhotoviteľovi, najneskôr však do 7 (siedmich) kalendárnych dní odo dňa odstúpenia od tejto zmluvy. Aj po skončení zhotovovania diela sa zhotoviteľ zaväzuje poskytnúť objednávateľovi požadovanú súčinnosť tak, aby ďalší priebeh zhotovovania diela nebol žiadnym spôsobom dotknutý alebo znemožnený a je povinný písomne upozorniť objednávateľa na všetky nevyhnutné činnosti súvisiace so zhotovovaním diela, ktoré je potrebné bezodkladne vykonať z dôvodu zachovania hodnoty diela a z dôvodu predchádzania škodám. V opačnom prípade zhotoviteľ zodpovedá objednávateľovi za škodu, ktorá by mu tým vznikla.

1. V prípade ak dôjde k predčasnému ukončeniu zmluvy zo strany zhotoviteľa z dôvodov na strane objednávateľa, je zhotoviteľ povinný vykonať finančné vyčíslenie vykonaných prác a spracovať „čiastkovú konečnú faktúru“, pričom zhotoviteľovi patrí úhrada za skutočne a riadne vykonané práce do dňa predčasného ukončenia tejto zmluvy.
2. V prípade ak dôjde k predčasnému ukončeniu zmluvy zo strany objednávateľa z dôvodov na strane zhotoviteľa, je objednávateľ oprávnený požadovať od zhotoviteľa ak je to technicky možné, uviesť stavenisko na náklady zhotoviteľa do pôvodného stavu. V prípade ak to technicky nie je možné, alebo sa objednávateľ rozhodne, že už vykonané práce zo strany zhotoviteľa si ponechá, je zhotoviteľ povinný vykonať finančné vyčíslenie vykonaných prác a spracovať „čiastkovú konečnú faktúru“, pričom zhotoviteľovi patrí úhrada za skutočne a riadne vykonané práce do dňa predčasného ukončenia tejto zmluvy, znížená o 20 % ceny bez DPH.

13. Predčasné ukončenie tejto zmluvy, bez ohľadu na účastníka zmluvy, ktorý od tejto zmluvy odstúpil, sa netýka ustanovení zmluvy týkajúcich sa zmluvných pokút, zodpovednosti za spôsobené škody a ustanovení zmluvy, ktoré vzhľadom na svoju povahu majú trvať aj po predčasnom ukončení zmluvy (napr. povinnosť mlčanlivosti a pod.).

**XIV.**

**Vyššia moc**

1. Konkrétne sa za vyššiu moc v zmysle tejto zmluvy považujú najmä – vojna, nepriateľské akcie, invázia, činy cudzích nepriateľov, vzbura, revolúcia, povstanie, vojenský puč, násilné prevzatie moci, občianska vojna, radiácia, kontaminácia rádioaktivitou z jadrových palív a jadrových odpadkov, rádioaktívne toxické výbušniny alebo iné nebezpečné vlastnosti akýchkoľvek jadrových výbušných zariadení alebo ich jadrových komponentov, tlakové vlny spôsobené lietadlami alebo inými vzdušnými objektmi, výtržnosti, občianske nepokoje, rozvrat, pokiaľ sa netýkajú len zamestnancov zhotoviteľa alebo jeho subdodávateľov, účinky prírodných síl, ktoré sa nedali predvídať a preto ani skúsený zhotoviteľ nemohol proti nim podniknúť náležité opatrenia, nepriaznivé poveternostné podmienky, ktoré znemožňujú výkon prác v zmysle príslušných technických noriem (napr. mráz, silný vietor a pod.).
2. Za vyššiu moc sa však nepokladajú okolnosti, ktoré vyplývajú z osobných, najmä hospodárskych pomerov povinnej strany a ďalej prekážky plnenia, ktoré bola táto strana povinná prekonať alebo odstrániť podľa tejto zmluvy, obchodných zvyklostí alebo všeobecne záväzných právnych predpisov, ani zmena meny štátu, kde sa zhotovuje stavba.
3. Ak vyššia moc pretrváva viac ako 2 mesiace, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode, má strana, ktorá sa odvolala na vyššiu moc, právo odstúpiť od zmluvy. Účinky odstúpenia nastanú dňom doručenia oznámenia.

**XV.**

**Zodpovednosť za škodu**

1.Každá zmluvná strana zodpovedá za priamu, zavinenú škodu spôsobenú druhej zmluvnej strane v súvislosti s plnením zmluvy. Ušlý zisk sa nenahrádza

2. Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie veci do pôvodného stavu nie je možné.

3. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností vylučujúcich zodpovednosť. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené.

4. Ustanovenie bodu 3. tohto článku sa uplatní za predpokladu, že druhá zmluvná strana bola oboznámená písomne o týchto okolnostiach a predpokladanej dobe ich trvania postihnutou zmluvnou stranou, ako náhle sa o ich výskyte dozvedela.

5. V prípade, ak okolnosti vylučujúce zodpovednosť trvajú dlhšie ako 60 dní, je ktorákoľvek zmluvná strana oprávnená od zmluvy odstúpiť.

**XVI.**

**Záverečné ustanovenia**

1. Objednávateľ poveruje zástupcu na rokovanie vo veciach tejto zmluvy a prevzatia predmetu zmluvy v osobe:

z oddelenia OIaP, Radoslav Gajdoš, (e-mail:, tel. č.: +421 905 663 337).

1. Ďalej objednávateľ poveruje zodpovednú osobu pre záverečné preberanie diela zo strany UNB:

PhDr. Rastislav Droppa, email: [rastislav.droppa@unb.sk](mailto:rastislav.droppa@unb.sk), Radoslav Gajdoš, email: [radoslav.gajdos@unb.sk](mailto:radoslav.gajdos@unb.sk), t.č.:0905663337

1. Poskytovateľ poveruje zástupcu na rokovanie vo veciach zmluvy a odovzdania predmetu zmluvy v osobe:, kontakt: (email: ......... tel. kontakt:.................... ).

4. Zmluvu o dielo je možné meniť a dopĺňať len formou písomných a číslovaných dodatkov podpísaných obidvoma zmluvnými stranami. Akékoľvek iné zmeny alebo doplnenia sú neplatné. Uvedené sa netýka zmeny osôb zodpovedných za vecnú a odbornú komunikáciu uvedených v bode 1. a 2 tohto článku zmluvy, ktoré môže príslušná zmluvná strana zmeniť svojim jednostranným rozhodnutím doručeným v písomnej forme druhej zmluvnej strane, alebo prostredníctvom e-mailu.

5. Ostatné právne vzťahy, výslovne touto zmluvou neupravené, sa riadia príslušnými ustanoveniami Obchodného zákonníka a všeobecne záväznými platnými právnymi predpismi Slovenskej republiky.

6. Ak niektoré ustanovenia tejto zmluvy o dielo stratili platnosť, alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Namiesto neplatných ustanovení sa použije úprava, ktorá sa čo najviac približuje zmyslu a účelu tejto zmluvy o dielo.

7. Zmluvné strany sa zaväzujú, že všetky spory vyplývajúce z tejto zmluvy budú riešiť rokovaním o možnej dohode.

8. Zmluvné strany sa dohodli, že vzťahy vzniknuté medzi zmluvnými stranami na základe tejto zmluvy sa budú riadiť slovenským právnym poriadkom. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému všeobecnému súdu Slovenskej republiky.

9. Táto zmluva je vypracovaná v štyroch vyhotoveniach, z ktorých každé má platnosť originálu. Objednávateľ a zhotoviteľ obdržia dve vyhotovenia tejto zmluvy.

10. Táto zmluva nadobúda platnosť dňom jej podpísania zmluvnými stranami. Táto zmluva je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia, že táto zmluva vrátane všetkých jej súčastí a príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie zmluvy v registri sa nepovažuje za porušenie ani za ohrozenie obchodného tajomstva a informácie označené v tejto zmluve ako dôverné v zmysle § 271 odsek 1 Obchodného zákonníka sa nepovažujú za dôverné informácie. Zmluva je účinná dňom nasledujúcim po dni jej zverejnenia v registri.

11. Zmluvné strany prehlasujú, že si túto zmluvu pred jej podpisom prečítali, jej obsahu porozumeli a na znak súhlasu s jej obsahom ju podpísali.

12. Neoddeliteľnou súčasťou tejto zmluvy sú jej prílohy:

Príloha č. 1 Opis predmetu zákazky a cena

Príloha č. 2 Technologický postup a harmonogram výstavby

Príloha č. 3 Zoznam subdodávateľov a podiel subdodávok (ak sa uplatňuje)

Príloha č. 4 Doklady

Za zhotoviteľa: Za objednávateľa:

V .................................................... V Bratislave ...................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Renáta Vandriaková, MPH Riaditeľka UNB

**Príloha č. 1** ku zmluve o dielo

1. **OPIS PREDMETU ZÁKAZKY A CENA**
2. Predmetom zákazky je :

#### komplexná rekonštrukcia existujúcich 6 ks nákladných výťahov v komplexe budov Univerzitnej nemocnice Bratislava - Nemocnica Staré Mesto (blok A1, A2, F, G, H a CH), ktorá zahŕňa demontáž pôvodných výťahov vrátane všetkých ich komponentov, odvoz a ekologickú likvidáciu demontovaných pôvodných výťahov vrátane všetkých ich komponentov, komplexnú dodávku a montáž nových výťahov do pôvodných výťahových šácht vrátane zhotovenia nových elektrorozvádzačov, novej elektroinštalácie, nového osvetlenia výťahových šácht a súvisiacich stavebných, montážnych, maliarskych a murárskych prác – (murárske opravy po výmene šachtových dverí, maľbu výťahovej šachty a pod.), to všetko podľa výkazu-výmer a projektovej dokumentácie, vypracovaných uchádzačom,

#### zabezpečenie vykonania úradných skúšok technickou inšpekciou, dodanie východiskovej revíznej správy a dokladov preukazujúcich schválenie používania výťahov, uvedenie výťahov do prevádzky, zaškolenie a poučenie obsluhy – dozorcu výťahu (min. troch osôb) na vyslobodzovanie uviaznutých osôb a odovzdanie výťahov do užívania,

#### výkon záručného servisu rekonštruovaných 6 ks výťahov,

#### výkon prevádzkového servisu rekonštruovaných 6 ks výťahov počas záručnej doby.

#### Prevádzkový servis za účelom zaistenia spoľahlivosti a bezpečnosti prevádzky servisovaných zariadení zahŕňa:

#### a) pravidelnú preventívnu údržbu vrátane mazania a čistenia. kontroly a odstraňovania bežných prevádzkových porúch, ktoré boli spôsobené v dôsledku riadneho používania zariadenia v súlade s pokynmi výrobcu a návodmi na obsluhu a ktoré môžu byť odstránené nastavením, prípadne výmenou drobných súčastí zariadenia ako sú pružinky, kontakty, žiarovky a drobný spojovací materiál s nástupom najneskôr do 3 (troch) hodín od nahlásenia udalosti na dispečing uchádzača (ďalej len „preventívna údržba“),

#### b) odborné prehliadky výťahov (ďalej len „OP“),

#### c) odborné skúšky (ďalej len „OS“) a

d) nepretržitú 24 hodinovú havarijnú a pohotovostnú službu vrátane dní pracovného voľna, pokoja a sviatkov,

1. technickú asistenciu a spoluprácu.

3. Preventívna údržba zahŕňa:

a) mazanie zariadení podľa mazacieho plánu výrobcu,

b) čistenie zariadení od prevádzkových nečistôt,

c) kontrolu nastavenia a nastavenie výťahov,

d) zabezpečenie čistoty v strojovniach a šachtách výťahov,

e) čerpanie vody z priehlbní výťahov - potrebný pomocný materiál, oleje, mazadlá a čistiace prostriedky,

f) likvidáciu vzniknutých odpadov v zmysle platnej legislatívy.

#### 4. Rozsah kontroly a nastavenia výťahov v rámci preventívnej údržby:

a) **na výťahovom stroji -** kontrola a nastavenie axiálneho ložiska, nastavenie brzdy, vycentrovanie elektrického motora, výmena gúm, doplnenie oleja, zriadenie elektrického motora, oprava brzdového magnetu,

b) **na výťahovom rozvádzači a elektroinštalácii v strojovni -** odstránenie bežných prevádzkových porúch, oprava a vyčistenie kontaktov, cievok, relé, stýkačov, oprava elektrickej inštalácie, nastavenie elektrických prístrojov,

c) **na rýchlostnom regulátore** - odstránenie bežných prevádzkových porúch a nastavenie,

d)  **na lanách** - ich nastavenie a upevnenie,

e) **na kabíne a ráme -** nastavenie zachytávačov, závesu kabíny, oprava tlačidiel kabíny, nastavenie váženia kabíny, nastavenie vodiacich čeľustí, nastavenie mechanizmu kabínových dverí, nastavenie elektrickej inštalácie, upevnenie kabíny v ráme, vyčistenie mechanizmov kabíny, oprava nastavenie podlahy kabíny, podlahovej krytiny, dotiahnutie spojov,

e) **na šachte -** vyčistenie a čerpanie vody z priehlbní šachty podľa potreby,

f) **na privolávačoch -** odstránenie bežných prevádzkových porúch, výmena signálnych žiaroviek,

g) **na elektroinštalácií šachty-** odstránenie bežných prevádzkových porúch,

h) **na protiváhe -** odstránenie bežných prevádzkových porúch, výmena vodiacich čeľustí, nastavenie závesu, dotiahnutie spojov.

#### 5. Technická asistencia a spolupráca zahŕňa:

a) v prípade požiadavky objednávateľa výkon školení personálu verejného obstarávateľa týkajúcich sa vyslobodenia uviaznutých osôb vo výťahoch v súlade s platnými predpismi a normami

b) nahlasovanie objednávateľovi prípadný stav, ktorý je v rozpore s platnou vyhláškou Ministerstva práce, sociálnych vecí a rodiny SR č. 508/2009 Z.z., platnými STN a ostatnými legislatívnymi normami ( napr. prístupnosť k servisovaným zariadeniam, nefunkčnosť a nesprávnosť osvetlenia, prípadná potreba realizácie stolárskych, murárskych a maliarskych prác a iné )

c) včasné informovanie objednávateľa o všetkých podstatných zmenách v legislatíve a normách priamo súvisiacich s predmetom zákazky

#### 6. Poskytovanie prevádzkového servisu zhotoviteľom musí byť realizované v rozsahu a v termínoch v zmysle vyhlášky Ministerstva práce, sociálnych vecí a rodiny Slovenskej republiky č. 508/2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej len „vyhláška“), v zmysle základných slovenských technických noriem, najmä STN 27 4002 (ďalej len „STN“), európskych noriem, všeobecne záväzných právnych predpisov, pokynov a odporúčaní výrobcov, a to v rozsahu činností:

#### a) preventívna údržba (v zmysle pokynov výrobcu a na základe zistení z OP a OS),

#### b) OP a vystavenie písomných protokolov o vykonaní OP v lehotách podľa § 13 ods. 1 vyhlášky (jedenkrát za tri mesiace),

#### c) OS s vystavením osvedčenia o vykonaní OS v lehote podľa § 12 ods. 2 a § 13 ods. 1 vyhlášky (jedenkrát za tri roky),

d) odstránenie bežných prevádzkových porúch podľa potreby najneskôr do 3 (troch) hodín od nahlásenia udalosti na dispečing uchádzača

Súčasne je predmetom zákazky:

- dodanie príslušných atestov a certifikátov od zabudovaných materiálov a výrobkov,

- vyhotovenie príslušných správ o odborných prehliadkach a skúškach zariadení,

- dodanie návodu na obsluhu a údržbu zariadení, zaškolenie obsluhy,

- montážna skúška – revízna správa

- posúdenie zhody výťahov autorizovanou osobou

- vykonanie príslušných odborných prehliadok a odborných skúšok v rozsahu STN, v prípade inštalácie vyhradených technických zariadení podľa vyhlášky MPSVaR SR č. 508/2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými, a ktorou sa ustanovujú technické zariadenia, ktoré sa považujú za vyhradené technické zariadenia, v znení neskorších predpisov,

- dodanie dokladov o využití a zneškodnení všetkých odpadov, ktoré vzniknú realizáciou diela,

* dodanie projektovej dokumentácie s technickým popisom skutočného vyhotovenia diela v dvoch vyhotoveniach a elektronicky v dwg formáte alebo v inom editovateľnom formáte na CD.

Verejný obstarávateľ požaduje dodávku výťahu rovnakých alebo obdobných parametrov ako pôvodné výťahy pri zachovaní terajších rozmerov, nosnosti, rýchlosti. Zmena (zmenšenie) rozmeru kabíny nie je prípustná vzhľadom na rozmery vo výťahu prepravovaných nákladov.

Dodávka a inštalácia musí byť vykonaná bez nutnosti vykonávania väčších stavebných úprav a pri zachovaní terajšej elektrickej prípojky. Výťahy musia spĺňať podmienky Nariadenia vlády SR č. 235/2015 Z.z., ktorým sa ustanovujú podrobnosti o technických požiadavkách na výrobky a postupoch posudzovania zhody na výťahy. Pri ich konštrukcii sa vychádza z noriem STN EN 81-20 a STN EN 81-50, vrátane normy EN 81-70 pre osoby s obmedzenou schopnosťou pohybu a orientácie.

Cieľom rekonštrukcie je zvýšenie spoľahlivosti výťahov, zvýšenia prevádzkovej bezpečnosti výťahov, sledovanie prevádzky výťahov s možnosťou okamžitého zásahu z dispečingu, zjednotenie riadiaceho systému pre všetky výťahy, zjednotenie povinnej údržby výťahov.

U rekonštruovaných výťahov je požadovaný riadiaci systém, ktorý umožní vykonávanie údržby, servisu a opráv v záručnej dobe zhotoviteľom, resp. určené činnosti akoukoľvek odborne spôsobilou právnickou alebo fyzickou osobou, aj po záručnej dobe akoukoľvek odborne spôsobilou právnickou alebo fyzickou osobou, tzv. otvorený systém. Nesmie ísť o systém umožňujúci opravy a údržbu výlučne zhotoviteľom rekonštrukcie výťahov. Prístup do riadiaceho systému musí byť umožnený bez väzby na pripojenie externého testera alebo firemného SW.

Riadiaci systém musí obsahovať prvky s možnosťou výstupu (informácie) o technickom stave výťahu, hlásení, zaznamenávaní porúch, stave odstránenia poruchy a pod. s výstupom napr. na sledovací monitor v dispečingu technickej údržby verejného obstarávateľa a pod., vrátane dorozumievania a sledovania.

Rekonštrukcia výťahov musí byť uskutočnená v zmysle platných noriem, technických a bezpečnostných predpisov vzhľadom na povahu diela a podľa požiadaviek verejného obstarávateľa.

Súčasťou diela je/bude:

1. Demontáž pôvodných výťahov, ekologická likvidácia odpadových materiálov, súvisiace manipulačné a dopravné výkony.
2. Dodávka a montáž nových - rekonštruovaných výťahov **podľa vopred odsúhlasenej dokumentácie verejným obstarávateľom**, zabezpečenie vykonania úradných skúšok technickou inšpekciou, východisková revízna správa, schválenie k používaniu, uvedenie do prevádzky, zaškolenie a poučenie obsluhy (min. troch osôb) na vyslobodzovanie uviaznutých osôb a odovzdanie výťahov do užívania.
3. Stavebné práce súvisiace s rekonštrukciou výťahov:

* búracie práce v strojovni (odstránenie železobetónových pätníkov pod strojmi)
* búracie práce vo výťahovej šachte – manipulácia so zdeformovanými stavebnými dielmi
* ekologická likvidácia nepotrebných stavebných dielov a stavebnej sute
* vyčistenie šácht, upratanie a uvedenie priestorov do pôvodného stavu
* zapravenie vzniknutých medzier po výmene výťahu a odstránenie nerovností (zvýšené nároky na prácnosť z hľadiska výskytu povrchových nerovností)
* zapravenie vzniknutých dier po výmene ovládačov a signalizácie polohy a smeru jazdy
* zaliatie prahovej medzery vhodnou stavebnou hmotou
* vysekanie otvorov do železobetónu (ovládače, signalizácie polohy a smeru jazdy – osadenie podľa normy)
* betónovanie otvorov – čiastočná oprava vnútorných vápenných omietok
* rezanie konštrukcií zo železobetónu – čiastočné odsekanie a odobratie obkladov a muriva
* priebežné odstraňovanie odpadu a čistenie staveniska tak, aby zodpovedalo hygienickým požiadavkám. Odpad, ktorý sa bude zo staveniska odnášať bude premiestňovaný v plastových nádobách, vakoch alebo vreciach tak, aby bolo zabránené nadmernej prašnosti v priestoroch.

Dielo musí vyhovovať všetkým platným normám, a predpisom, najmä EN 81-20 a EN 81-50, prípadným požiadavkám dotknutých orgánov štátnej správy, statickej bezpečnosti, požiarnej bezpečnosti, hygienickým požiadavkám, vrátane všetkých stavebných, inštalačných a súvisiacich remeselníckych prác s komplexnou realizáciou diela.

Rekonštrukcia bude prebiehať počas prevádzky nemocnice.. Postup prác vykonávaný zhotoviteľom musí byť preto sústavne koordinovaný povereným zástupcom objednávateľa.

Realizáciu plnenia sa požaduje tak, aby bola zabezpečená a umožnená prevádzka ostatných výťahov, nedošlo k obmedzeniu prevádzky nemocnice a horizontálnej a vertikálnej prepravy.

Povolená pracovná doba výkonu stavebných prác je:

* pracovné dni a dni pracovného voľna: 07:00 – 19:00 hod.
* v dňoch pracovného pokoja je zákaz vykonávať stavebné práce
* búracie a vŕtacie práce je zhotoviteľ povinný realizovať v pracovných dňoch, prednostne do 08:30 hod. a po 14:00 hod.

Realizácia plnenia sa požaduje tak, aby bola zabezpečená a umožnená prevádzka ostatných výťahov, nedošlo k obmedzeniu prevádzky nemocnice a horizontálnej a vertikálnej prepravy pacientov, personálu. Pri prácach na jednotlivých podlažiach je nutnosť vymedzenia pracovného priestoru takým spôsobom, aby sa zabránilo škodám na majetku a zdraví, vykonávanie prašných procesov eliminovať na minimum.

1. **CENA**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Objekt | Obchodno – technická špecifikácia výťahu | Cena rekonštrukcie (EUR bez DPH) | cena preventívnej údržby/1 mesiac  (EUR bez DPH | počet mesiacov preventívnej údržby | počet OP počas lehoty plnenia  (trojmesačná periodicita) | cena OP (EUR bez DPH | počet OS počas lehoty plnenia (trojročná periodicita) | cena OS (EUR bez DPH | Spolu (EUR bez DPH | |
| A1 | Nákladný – 4 stanice - nepriechodný |  |  | 60 | 20 |  | 1 |  |  | |
| A2 | Nákladný – 4 stanice - nepriechodný |  |  | 60 | 20 |  | 1 |  |  | |
| F | Nákladný – 5 staníc  - priechodný |  |  | 60 | 20 |  | 1 |  |  | |
| G | Nákladný – 5 staníc  - nepriechodný |  |  | 60 | 20 |  | 1 |  |  | |
| H | Nákladný – 6 staníc  -priechodný |  |  | 60 | 20 |  | 1 |  |  | |
| CH | Nákladný – 5 staníc  - priechodný |  |  | 60 | 20 |  | 1 |  |  | |
| **Cena za uskutočnenie predmetu zákazky (EUR bez DPH)** | | | | | | | | | |  |
| **DPH** | | | | | | | | | |  |
| **Cena za uskutočnenie predmetu zákazky (EUR s DPH)** | | | | | | | | | |  |

**C. REKONŠTRUKCIA – rozpočet stavby** (*výkaz výmer doloží uchádzač*)

## D. CENOVÁ TABUĽKA

|  |  |  |  |  |  |  |
| --- | --- | --- | --- | --- | --- | --- |
| **Výťah objekt** | **Obchodno – technická špecifikácia výťahu** | | **Hodnota (EUR)** | | | |
| **rekonštrukcia** | **preventívna údržba/1 mesiac** | **OP** | **OS** |
| **A1** | **Nákladný**  **4 stanice, nepriechodný** | **bez DPH** |  |  |  |  |
| **DPH** |  |  |  |  |
| **s DPH** |  |  |  |  |
| **A2** | **Nákladný**  **4 stanice, nepriechodný** | **bez DPH** |  |  |  |  |
| **DPH** |  |  |  |  |
| **s DPH** |  |  |  |  |
| **F** | **Nákladný**  **5 staníc, priechodný** | **bez DPH** |  |  |  |  |
| **DPH** |  |  |  |  |
| **s DPH** |  |  |  |  |
| **G** | **Nákladný**  **5 staníc, nepriechodný** | **bez DPH** |  |  |  |  |
| **DPH** |  |  |  |  |
| **s DPH** |  |  |  |  |
| **H** | **Nákladný**  **6 staníc, priechodný** | **bez DPH** |  |  |  |  |
| **DPH** |  |  |  |  |
| **s DPH** |  |  |  |  |
| **CH** | **Nákladný**  **5 staníc, priechodný** | **bez DPH** |  |  |  |  |
| **DPH** |  |  |  |  |
| **s DPH** |  |  |  |  |

...................................................................

Pečiatka a podpis štatutárneho zástupcu uchádzača

**Príloha č. 2** ku zmluve o dielo

**TECHNOLOGICKÝ POSTUP A HARMONOGRAM VÝSTAVBY**

..................................................................

Pečiatka a podpis štatutárneho zástupcu uchádzača

**Príloha č. 3** ku zmluve o dielo

**ZOZNAM SUBDODÁVATEĽOV A PODIEL SUBDODÁVOK**

**Povinnosť uchádzača** uviesť subdodávateľov a podiel subdodávok.

Povinnosť byť zapísaný do registra partnerov verejného sektora sa vzťahuje aj na subdodávateľa uchádzača, ktorý ma povinnosť byť zapísaný registri partnerov verejného sektora a ktorý sa má podieľať na plnení zmluvy. Táto povinnosť sa vzťahuje na subdodávateľa po celú dobu trvania zmluvy).

|  |  |  |  |  |
| --- | --- | --- | --- | --- |
|  | **Subdodávateľ**  (obchodné meno, sídlo alebo miesto podnikania, IČO) | **Kontaktná osoba**  (meno a priezvisko, dátum narodenia, adresa pobytu tel. číslo, e-mail) | **Popis prác/služieb vykonávaných subdodávateľom**  (odkaz na stavebný objekt, jeho časť, prípadne prevádzkový servis) | **Podiel plnenia zmluvy v % z celkového objemu stavebných prác a prevádzkového servisu** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |

...............................................................

Pečiatka a podpis štatutárneho zástupcu uchádzača

**Príloha č. 4** ku zmluve o dielo

**Doklady**